123. lahka brigada
123. lahka brigada vojna je jedinica koja je tokom rata u Bosni i Hercegovini djelovala u sastavu Prvog, Trećeg i Šestog korpusa Armije Republike Bosne i Hercegovine. Općinski štab odbrane Kiseljak, kao i cijela Operativna grupa Visoko u čiji je sastav ulazio, pretpočinjen je u martu 1993. 3. korpusu. Formiranjem 6. korpusa ulazi u njegov sastav, ali ostaje pretpočinjen Komandi 3. korpusa sve do septembra 1993. Od jedinica OpŠO Kiseljak 19. oktobra 1993. formirana je 323. lahka brigada. Nakon rasformiranja 6. korpusa ulazi u sastav 1. korpusa. Tokom 1994. djelovala je u sastavu Operativne grupe 2 Visoko. Ulaskom u 14. diviziju, brigada je preimenovana u 123. lahku brigadu. U posljednjoj transformaciji jedinica 14. divizije, nakon završetka ratnih aktivnosti, brigada je 25. decembra 1995. ušla u sastav 143. brdske brigade. Dva pripadnika OpŠO Kiseljak i pet pripadnika 123. brigade odlikovana su Zlatnim ljiljanom, najvišim ratnim priznanjem.